**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának 2015. január 28-i ülésére**

**Javaslat a Regionális Szociális Forrásközpont Közhasznú Nonprofit Kft.-vel kötött támogatási megállapodás módosításának jóváhagyására**

Az Oktatási és Szociális Bizottság a 21/2014. (XI.21.) OSzB. sz. határozatában 2014. év végi egyszeri támogatásként 414.560,- Ft összegű támogatást biztosított a Regionális Szociális Forrásközpont Közhasznú Nonprofit Kft. részére az Önkormányzat, hagyományos év végi intézményi karácsonyi ajándékozás céljából, az intézmény tárgyi feltételeinek javítására. A 2014. december 10. napján kelt támogatási szerződés elszámolási határideje 2015. február 20. napja.

A Regionális Szociális Forrásközpont Közhasznú Nonprofit Kft. ügyvezető igazgatója 62063-3/2014. iktatószámú – az előterjesztés mellékletét képező – kérelmében kérte a támogatás elszámolási határidejének módosítását 2015. május 31. napjára, tekintettel arra, hogy az intézmény a kertjében három magas ágyást kíván kialakítani, hogy a kerekes székes ellátottjai is megtapasztalhassák a kertészkedés örömeit. Az időjárásra való tekintettel kérik az elszámolási határidő meghosszabbításának jóváhagyását.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2015. január „ ”.

 **/: Koczka Tibor:/**

HATÁROZATI JAVASLAT

**…/2015. (I.28.) OSzB. sz. határozat**

Az Oktatási és Szociális Bizottság megtárgyalta a Javaslat a Regionális Szociális Forrásközpont Közhasznú Nonprofit Kft.-vel kötött támogatási megállapodás módosításának jóváhagyására” című előterjesztést és egyetért a támogatási elszámolás határidejének 2015. május 31. napjára történő módosításával.

**Felelősök:** Rettegi Attila, az Oktatási és Szociális Bizottság elnöke

 /a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője

Dr. Horváthné Németh Klára RSZFK ügyvezető igazgatója/

**Határidő:** 2015. május 31.